*PRILOGE - Obrazec št. 8*

### VZOREC POGODBE

**Pogodba za širitev avtomatiziranega sistema izposoje mestnih koles v Velenju –**

**SKLOP A Širitev avtomatiziranega sistema izposoje koles na eni lokaciji s 6 priključnimi mesti za navadna kolesa ter vzpostavitvijo avtomatiziranega sistema izposoje električnih koles na eni lokaciji s 6 priključnimi mesti za električna kolesa.**

ki jo sklepata

**MESTNA OBČINA VELENJE**

Titov trg 1, Velenje

ki jo zastopa **župan Bojan Kontič**

Matična številka: 5884268

ID za DDV: SI49082884

Podračun EZR Mestne občine Velenje št.: SI56 0133 3010 0018 411

***(v nadaljevanju kot naročnik)***

in

**Izvajalec:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Št. transakcijskega računa: \_\_\_\_\_\_\_\_\_\_\_\_\_\_\_\_\_\_\_\_\_

ID za DDV št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***(v nadaljevanju kot izvajalec)***

skleneta

1. člen

Pogodbeni stranki uvodoma ugotavljata, da:

je bil izvajalec izbran na podlagi javnega razpisa, objavljenega dne \_\_\_\_\_\_\_\_\_ na portalu javnih naročil, št. objave \_\_\_\_\_\_\_\_\_, in obveščen z odločitvijo o oddaji naročila št. \_\_\_\_\_\_\_\_\_\_.

Predmet pogodbe je širitev avtomatiziranega sistema izposoje mestnih koles v Velenju. Predmet pogodbe se sofinancira s strani projekta Trajnostna mobilnost in turizem na kolesih, program CLLD, Evropski kmetijski sklad za razvoj podeželja: Evropa investira v podeželje. Ponudba izvajalca je zajeta v javnem naročilu s številko JN-0328/2019.

Naročnik si pridržuje pravico obseg del zmanjšati, pri čemer izvajalec nima pravice do kakršnihkoli zahtevkov iz naslova neoddanega dela javnega naročila. Izvajalec prav tako ne bo mogel uveljavljati naknadnih podražitev iz naslova nepopolne ali neustrezne razpisne dokumentacije za tiste dele izvedbe javnega naročila, ki v razpisni dokumentaciji niso bili ustrezno opredeljeni, pa bi jih glede na predmet javnega naročila in na celotno dokumentacijo izvajalec lahko predvidel.

S to pogodbo naročnik odda, izvajalec pa prevzame izvedbo avtomatiziranega sistema izposoje koles na eni lokaciji s 6 priključnimi mesti za navadna kolesa ter vzpostavitvijo avtomatiziranega sistema izposoje električnih koles na eni lokaciji s 6 priključnimi mesti za električna kolesa.

Ponudnik se mora za izvedbo priključitve ene postaje predhodno dogovoriti oz. povezati z obstoječim upravljavcem avtomatiziranega sistema koles glede vidikov sistemskega oziroma tehničnega upravljanja. Obstoječi upravljavec avtomatiziranega sistema koles je javni zavod Šolski center Velenje.

Postaji avtomatiziranega sistema izposoje mestnih koles se namestita na naslednjih lokacijah:

- Šalek, ob OŠ Šalek (postaja za navadna kolesa, mikrolokacija v Prilogi 1)

- konjušnica, KS Škale (postaja za električna kolesa, mikrolokacija v Prilogi 1)

1. člen

Predmet pogodbe je:

**A sklop: Širitev avtomatiziranega sistema izposoje koles na eni lokaciji s 6 priključnimi mesti za navadna kolesa ter vzpostavitvijo avtomatiziranega sistema izposoje električnih koles na eni lokaciji s 6 priključnimi mesti za električna kolesa.**

1. člen

Izvajalec se obvezuje, da bo vsa dela izvedel skladno s pogoji, ki so bili določeni v razpisni dokumentaciji naročnika in svojo ponudbo z dne \_\_\_\_\_\_\_, na podlagi katere je bil izbran in je sestavni del te pogodbe.

Izvajalec s podpisom te pogodbe potrjuje, da je v celoti seznanjen z obsegom in zahtevnostjo pogodbenih del, razpisno in drugo dokumentacijo ter z lokacijo, objektom in terenskimi razmerami, kjer se bodo pogodbena dela izvajala.

Izvajalec se zavezuje da bo izvedel druga spremljajoča dela, ki bodo potrebna za izvedbo predmeta te pogodbe, ne glede na njihovo vrsto in obseg in ne glede na to ali so izrecno navedena v tej pogodbi oz. razpisni dokumentaciji in pogodbenih specifikacijah.

Izvajalec s podpisom te pogodbe potrjuje, da je v celoti seznanjen z obsegom in zahtevnostjo pogodbenih del, razpisno in drugo dokumentacijo ter z lokacijo, objektom in terenskimi razmerami, kjer se bodo pogodbena dela izvajala.

1. člen

V zvezi z izvajanjem s to pogodbo prevzetih del se izvajalec na lastne stroške obvezuje, da:

* bo ob primopredaji opravljenih del izročil naročniku finančno zavarovanje za odpravo napak v garancijskem roku, v višini 5 % pogodbene vrednosti brez DDV, kot jamstvo za odpravo pomanjkljivosti, reklamiranih v garancijski dobi;
* izvršil dela s skrbnostjo dobrega strokovnjaka, pravilno, pravočasno, solidno in kvalitetno, v skladu z veljavnimi zakoni, tehničnimi predpisi, razpisno dokumentacijo in to pogodbo;
* bo obvestil naročnika z dopisom o pričetku in dokončanju del.

V zvezi z izvajanjem del po tej pogodbi se izvajalec obvezuje:

1. izvršiti dela točno po določilih razpisne dokumentacije in predračunu ter drugih pogojih pogodbene dokumentacije,
2. prevzeta dela izvršiti vestno, strokovno in kvalitetno, v skladu z zakoni in predpisi s strokovnega področja, varstva in zdravja pri delu in varstva pred požarom, tehničnimi predpisi, normativi in standardi, ki urejajo izvajanje pogodbenega dela,
3. izročiti naročniku vsa zahtevana dokazila o kvaliteti - izjave o skladnosti za vgrajene materiale in proizvode,
4. dajati potrebna pojasnila in po potrebi reševati probleme, nastale na lokacijah,
5. izvesti vse aktivnosti predmeta naročila (izvedba posameznih aktivnosti ni možna),
6. vzpostaviti postaji avtomatiziranega sistema izposoje mestnih koles najkasneje v roku osem tednov od podpisa pogodbe,
7. izvajalec se za izvedbo priključitve dveh postaj predhodno dogovori oz. poveže z obstoječim upravljavcem avtomatiziranega sistema koles glede vidikov sistemskega oziroma tehničnega upravljanja. Obstoječi upravljavec avtomatiziranega sistema koles je javni zavod Šolski center Velenje,
8. izvajalec mora zagotavljati brezplačno podporo (programsko in tehnično) najmanj 1 leto po postavitvi postaj,
9. izvajalec mora zagotavljati brezhibno delovanje postavljenih postaj 1 leto, v primeru napak mora izvajalec le-te odpraviti,
10. vsako nadzorno aplikacijo ter vse pisne materiale opremiti v skladu z celostno grafično podobo (CGP) programa CLLD in projekta »Trajnostna mobilnost in turizem na kolesih«,
11. Izdelati in postaviti dva informacijska kontrolna terminala za registracijo ter komunikacijo s posameznimi priklopnimi mesti,
12. opremiti in urediti postaji ter informacijska kontrolna terminalav skladu z celostno grafično podobo (CGP) sistema, z vključitvijo celostne grafične podobe (CGP) programa CLLD in projekta »Trajnostna mobilnost in turizem na kolesih«.
13. izdelati in montirati dve tabli/znaka »BICY postaja«, ki določata/navajata lokacijo postaj, z upoštevanjem CGP BICY sistema,
14. v skladu z veljavno zakonodajo na lokaciji zagotoviti ustrezne vizualne oznake, da sta točki oz. postaji pod video-nadzorom,
15. pri predstavitvah avtomatiziranega sistema v javnosti uporabljati celostno grafično podobo projekta CLLD »Trajnostna mobilnost in turizem na kolesih« ter logotipe naročnika.

Vse ugotovljene napake med izvedbo del je izvajalec dolžan nemudoma odpraviti na svoje stroške. Za vse spremembe oz. odmike od popisov del pa mora pridobiti pisno soglasje naročnika.

Izvajalec je ves čas izvajanja pogodbeno določenih del dolžan ravnati v skladu z veljavnim zakonom o varstvu osebnih podatkov.

Izvajalec bo na naročnikov poziv z naročnikom in v roku, ki ga bo postavil naročnik sklenil pogodbo o ravnanju z osebnimi podatki.

1. člen

Izvajalec se obvezuje, da bo dela, opredeljena v 2. členu te pogodbe, opravil po cenah, ki jih je navedel v svoji ponudbi št. \_\_\_\_\_\_ z dne \_\_\_\_\_\_, in je sestavni del te pogodbe~~.~~

Pogodbena vrednost za ŠIRITEV AVTOMATIZIRANEGA SISTEMA IZPOSOJE KOLES NA ENI LOKACIJI S 6 PRIKLJUČNIMI MESTI ZA NAVADNA KOLESA TER VZPOSTAVITVIJO AVTOMATIZIRANEGA SISTEMA IZPOSOJE ELEKTRIČNIH KOLES NA ENI LOKACIJI S 6 PRIKLJUČNIMI MESTI ZA ELEKTRIČNA KOLESA:

za cena  brez DDV znaša  \_\_\_\_\_\_\_\_\_\_\_\_ EUR

DDV (DDV 22%) znaša \_\_\_\_\_\_\_\_\_\_\_\_\_ EUR

Cena  z DDV znaša  \_\_\_\_\_\_\_\_\_\_\_ EUR

z besedo \_\_\_\_\_\_\_\_\_\_\_\_\_\_\_\_\_ \_\_/100

Vrednost del se financira s proračunske postavke 40503001 – Mednarodni projekti. Cena je fiksna in nespremenljiva ves čas trajanja pogodbenih del.

Končna ponudbena cena je fiksna in nespremenljiva do predaje del naročniku, v njej so zajeti vsi stroški in morebitni popusti. Izključen je vpliv podražitev materialov med gradnjo.

1. člen

Izvajalec se izrecno strinja, da so/je v pogodbeno ceno vključeno tudi:

• vsi vidiki povezovanj z obstoječim upravljavcem avtomatiziranega sistema koles, skladno z razpisno dokumentacijo,

• čiščenje okolice, ipd.,

• vsa nepredvidena dela, nepredvideni pogoji za delo, za katere bi izvajalec moral vedeti na podlagi vsebine tehničnih specifikacij.

Pogodbena vrednost vsebuje vse elemente cene, vključno z davkom na dodano vrednost, manipulativnimi stroški, taksami, idr. in je ni možno povečati na nobeni osnovi, razen na zakonski.

Pogodbena vrednost je določena na podlagi predvidenega obsega del in enotnih cen, ter je specificirana v ponudbi, navedeni v 6. členu te pogodbe.

1. člen

V zvezi z izvedbo del, ki bi nastala zaradi spremenjenih okoliščin in v primeru povečanja obsega del, ki ga ob sklenitvi te pogodbe ni bilo mogoče predvideti, ali spremembe količin, ki bi vplivale na znižanje ali zvišanje pogodbene vrednosti, je potrebno o tem skleniti pisni aneks k pogodbi. Nepredvidena oz. spremenjena dela in material, ki niso navedena v ponudbi izvajalca, naročnik prizna samo po predhodnem dogovoru, in sicer po vnaprej dogovorjenih cenah.

Pogodbeni stranki sta soglasni, da za vsa morebitna dodatna ali nepredvidena dela, za katera bosta pogodbeni stranki sklenili aneks k tej pogodbi, oz. bo ta dela naročnik potrdil, veljajo cena in kvaliteta, navedena v tej pogodbi. Če je izvajalec v ponudbi podal eventualni popust, velja ta popust tudi za vsa morebitna dodatna ali nepredvidena dela ali material.

1. člen

O kakršnih koli nepredvidenih delih mora izvajalec takoj pisno obvestiti naročnika in mu brez predhodnega poziva s strani naročnika dostaviti predračun teh del. Dodatnih del, ki niso opredeljena s to pogodbo, izvajalec ne sme začeti izvajati brez predhodnega soglasja naročnika.

Za dodatna (presežna, manjkajoča, nepredvidena, …) ali nova dela - pozneje naročena, ki bi se izkazala za potrebna šele po sklenitvi te pogodbe, lahko naročnik odda naročilo izvajalcu osnovnega naročila. Z izvajalcem se v tem primeru sklene aneks k tej pogodbi.

S strani naročnika nepotrjene tehnologije dela, ki bi imele za posledico večje količine izvedenih del ali odškodnine tretjim osebam, niso predmet stroškov naročnika.

1. člen

Izvajalec lahko, ko gre za izvajanje dodatnih oziroma več del, prične z izvajanjem del po potrditvi obsega del s strani naročnika.

1. člen

Izvajalec del se obvezuje začeti s pogodbenimi deli takoj po podpisu pogodbe ter dokončati dela najkasneje v roku osem (8) tednov od dneva sklenitve pogodbe.

Izvajalec se obvezuje v roku, ki je naveden v 1. odstavku tega člena, izvesti investicijo in pri tem upoštevati vse zahteve naročnika v zvezi z roki izvedbe del.

Če izvajalec ne začne z deli v pogodbenem določenem roku, sme naročnik oddati dela obeh sklopov v celoti ali delno drugemu izvajalcu. Vse morebitne višje stroške, vključno pogodbeno kazen in škodo, ki s tem nastane, trpi izvajalec del iz te pogodbe. Enako sme ukrepati naročnik, če izvajalec neupravičeno prekine ali ustavi dela.

V primeru, da materiala iz kakršnihkoli razlogov ni mogoče vgraditi v pogodbenem roku, ga je izvajalec dolžan, na svoje stroške, primerno skladiščiti do odpoklica s strani naročnika.

1. člen

Izvajalec se zavezuje, da bo ob izpolnjenih obveznostih naročnika spoštoval pogodbene roke. Če izvajalec po svoji krivdi zamudi pogodbeno dogovorjene roke, je izvajalec dolžan plačati naročniku pogodbeno kazen v višini pol odstotka (0,5 %) od skupne vrednosti pogodbenih del z DDV za vsak zamujeni koledarski dan, vendar ne več kot 10% skupne vrednosti pogodbenih del z DDV.

Naročnik ima pravico uveljavljati pogodbeno kazen najkasneje v roku 8 dni po prejemu računa.

Za uveljavljanje pogodbene kazni naročnik izvajalcu izstavi račun, ki ga je izvajalec dolžan poravnati v 8 (osmih) dneh od izstavitve.

Pogodbeni stranki soglašata, da pravica pogodbene kazni ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni. Za poplačilo nastalih stroškov in škode mora izvajalec plačati razliko do polne višine nastalih stroškov in škode v 8 dneh od datuma prejema pisnega zahtevka naročnika.

13. člen

Izvajalec se za zavarovanje dobre izvedbe pogodbenih obveznosti zavezuje izročiti naročniku ob podpisu te pogodbe dve bianco menici z menično izjavo in pooblastilom za unovčenje, in sicer v višini 10 % skupne pogodbene vrednosti z DDV, z veljavnostjo vsaj še trideset dni po poteku roka za primopredajo opravljenih del.

Naročnik bo menici unovčil v primeru, če izvajalec svojih pogodbenih obveznosti ne bo izpolnil v dogovorjeni kakovosti, količini in rokih in na način, opredeljen v tej pogodbi.

Če se med trajanjem izvedbe pogodbe spremeni rok za izvedbo pogodbenih del, kvaliteta in količina, mora ponudnik ob podpisu aneksa k tej pogodbi predložiti novo menično izjavo in pooblastilo za unovčenje s spremenjeno višino garantiranega zneska, v skladu s spremembo pogodbene vrednosti.

14. člen

O dokončanju in prevzemu del sestavijo in podpišejo pooblaščeni predstavniki pogodbenih strank primopredajni zapisnik, v katerem natančno ugotovijo predvsem:

* skladnost izvedenih del z določili pogodbe in pravili stroke;
* datum začetka in končanja del in datum prevzema del;
* kakovost izvedenih del in pripombe naročnika v zvezi z njo;
* opredelitev del, ki jih je izvajalec dolžan ponovno izvesti, dokončati ali popraviti;
* predajo finančnega zavarovanja za odpravo napak v garancijskem roku v višini 5 % pogodbene vrednosti z DDV, z veljavnostjo vsaj še trideset (30) dni po preteku garancijskega roka po tej pogodbi,
* ostalo.

Z dnem izročitve zapisnika naročniku nastopijo pravne posledice povezane z izročitvijo in prevzemom del.

14. člen

Naročnik bo potrjen znesek nakazal na TRR izvajalca, ki je naveden na izstavljenem računu.

Izvajalec izstavi račun v elektronski obliki (eRačun) po opravljenem sprejemu in izročitvi izvedenih del in ga posreduje UJP (spletna aplikacija UJPnet), ki je enotna vstopna in izstopna točka za izmenjavo računov in spremljajočih dokumentov v elektronski obliki. Na računu se je potrebno nedvoumno sklicevati na prilogo (pogodba, primopredajni zapisnik). Rok plačila računa je 30. dan in prične teči naslednji dan od dneva prejema pravilno izstavljenega računa, pri čemer se za uradni datum prejema računa šteje datum prejema računa v spletno aplikacijo UJPnet. Če naročnik izpodbija del zneska, ki je obračunan, račun zavrne.

15. člen

Pooblaščena predstavnica s strani naročnika je Alenka REDNJAK, vodja Urada za razvoj in investicije.

Pooblaščen predstavnik s strani izvajalca je \_\_\_\_\_\_\_\_.

Skrbnica pogodbe je Špela Šeliga.

16. člen

Naročnik lahko odstopi od pogodbe, če:

* izvajalec zamuja z dobavo podvozja za več kot 15 dni;
* izvajalec krši obveznosti, dogovorjene v tej pogodbi;
* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja.

V primeru odstopa od pogodbe iz zgoraj navedenih razlogov, naročnik ustavi vsa plačila izvajalcu do ugotovitve nastale škode, ki jo je dolžan izvajalec plačati.

Odstop od pogodbe učinkuje z dnem, ko izvajalec prejme pisno izjavo naročnika o odstopu.

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. Izvajalec je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca ali njegovega podizvajalca.

17. člen

Pogodba se razveže v primeru, da je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega 2 odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

18. člen

Pogodba je nična, v kolikor kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku.

19. člen

Odgovornost za riziko preide od izvajalca k naročniku po uspešni primopredaji, razen jamstva za napake po določilih o garancijskih rokih.

Izročitev se opravi skladno s terminskim planom oziroma dejansko izvedbo. To je mogoče opraviti na podlagi uspešno opravljene primopredaje z zapisnikom oz. z zapisnikom o odpravi morebitnih pomanjkljivosti, ugotovljenih pri primopredaji ter z izročitvijo vse pogodbeno opredeljene oziroma potrebne dokumentacije, ki se jih izroči odgovornemu predstavniku naročnika.

20. člen

Izvajalec zagotavlja naslednje garancijske roke:

1. splošni garancijski rok za kvaliteto izvršenih del: 2 leti,
2. garancijski rok za kovinske konstrukcijske elemente: 5 let,
3. za opremo in vgrajene materiale garancijske roke proizvajalcev oz. najmanj 1 leto,
4. da bomo v garancijskem roku na poziv naročnika odpravili napake v tehnično sprejemljivem roku, ki nam ga odredi naročnik, in sicer:

* takoj za napake, ki lahko vplivajo na povečanje škode,
* v najkrajšem možnem času in v roku, ki ga bomo dogovorili z naročnikom za ostale ugotovljene napake,

1. v primeru, da napake ne bomo odpravili v dogovorjenem roku, lahko naročnik odredi popravilo drugemu izvajalcu, na naše stroške oziroma unovči garancijo za odpravo napak v garancijskem roku, ob čemer bo naročnik zaračunal v izvajalčevo breme 5% pribitek na vrednost teh del za kritje svojih režijskih stroškov.

Za vsa popravila in odpravo napak, ki se izvajajo v garancijski dobi po garancijskih pogojih prične teči nov garancijski rok z dnem zamenjave.

Garancija je vezana na normalne pogoje in primerno ter strokovno vzdrževanje.

Garancija teče od dneva uspešno opravljenega zapisniškega prevzema del. Izvajalec je dolžan med garancijsko dobo na svoje stroške popraviti oziroma odpraviti ugotovljene napake ali pomanjkljivosti, ki bi nastale na predmetu te pogodbe po njegovi krivdi, kar pa mora biti predhodno zapisniško ugotovljeno. Napake, ki so nastale, ker se izvajalec ni držal svojih obveznosti glede kakovosti del in materiala, se štejejo kot njegova krivda.

Odzivni čas na obvestilo o napaki je do 3 ure in rok za odpravo napak do največ 24 ur, oziroma se rok sporazumno določi v zapisniku (rok za odpravo napak je lahko tudi krajši ali daljši od določenega, odvisno od vrste ugotovljene napake).

V primeru nespoštovanja pogodbeno ali sporazumno v zapisniku določenega časa za odpravo ugotovljenih napak ali pomanjkljivosti bo naročnik unovčil finančno zavarovanje, ki je sestavni del te pogodbe, za odpravo napak v garancijskem roku.

V garancijskih rokih bo izvajalec odpravil vse napake in izdal novo garancijo za popravljeni del, ob upoštevanju rokov iz 1. odstavka tega člena, ki jo bo izročil odgovornemu predstavniku naročnika.

Naročnik bo pred iztekom garancijskih rokov opravil pregled stanja izvedenih del in ostale postopke za zaključitev vseh medsebojnih pogodbenih obveznosti. Izvajalec bo moral v skladu s 1. odstavkom tega člena ugotovljene napake in pomanjkljivosti odpraviti v zahtevanem roku.

21. člen

Izvajalec se zavezuje izročiti naročniku dve lastni (bianco) menici skupaj z menično izjavo s pooblastilom za izpolnitev in unovčenje menic kot finančno zavarovanje za odpravo napak v garancijskem roku. Menici morata biti predloženi v originalu.

Izvajalec se zavezuje naročniku izročiti finančno zavarovanje iz prejšnjega odstavka tega člena v roku 10 dni po zapisniški primopredaji, in sicer v višini 5 % končne pogodbene vrednosti z DDV.

Rok trajanja finančnega zavarovanja mora biti za trideset (30) dni daljši kot garancijski rok za kvaliteto izvršenih del in za kvaliteto vgrajenih materialov (2 leti).

V primeru, da izvajalec ne predloži finančnega zavarovanja, naročnik ne potrdi računa ter to vrednost obdrži kot zadržani znesek do poteka garancijskega roka.

Izvajalec se obvezuje, da bo morebitne uporabljene menice nadomeščal z novimi bianco menicami do izteka vseh pogodbenih obveznosti.

22. člen

Izvajalec je dolžan vsa dela izvršiti sam, s svojimi delavci in materialom. Izvajalec sme podizvajalca po lastni izbiri vključiti v dela po tej pogodbi le na podlagi predhodnega soglasja naročnika.

23. člen

V primeru, da naročnik da soglasje za vključitev podizvajalca v dela po tej pogodbi, mora izvajalec pred podpisom aneksa k tej pogodbi izročiti naročniku:

* podatke o podizvajalcu (naziv, polni naslov, matično številko, davčno številko in transakcijski račun)
* podatki o vrsti del, ki jih bo izvedel podizvajalec
* podatke o predmetu, količini in vrednosti del in rok izvedbe teh del
* morebitno zahtevo podizvajalca za neposredno plačilo.

Izvajalec se obvezuje, da se bo z aneksom iz prejšnjega odstavka tega člena zavezal, da bo pogodbe o odstopu terjatev po tej pogodbi sklepal samo s soglasjem naročnika.

Podatki o podizvajalcih:

|  |  |  |  |
| --- | --- | --- | --- |
| Podatki o podizvajalcu  (naziv, polni naslov, matična številka, davčna številka in transakcijski račun, zakoniti zastopnik): | Vsaka vrsta del, ki jih bo izvedel podizvajalec: | Vrednost del podizvajalca ali % glede na skupno pogodbeno vrednost: | Neposredna plačila so obvezna: |
|  |  |  | DA / NE |

V kolikor podizvajalec v skladu in na način, določen v drugem in tretjem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca.

V kolikor bo podizvajalec v skladu in na način, določen v drugem in tretjem odstavku 94. člena ZJN-3 zahteval neposredna plačila, se šteje, da:

* glavni izvajalec s podpisom te pogodbe pooblašča naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
* je podizvajalec dolžan najkasneje z izstavitvijo prvega računa predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Zgolj ob izpolnitvi vseh pogojev iz predhodnega odstavka, je naročnik obvezan izvršiti neposredno plačilo podizvajalcu.

Plačila podizvajalcem se izvedejo v rokih in na enak način kot velja za plačila izvajalcu. Naročnik o izvedenem plačilu obvesti izvajalca na e-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Izvajalec mora med izvajanjem javnega naročila naročnika obvestiti o morebitnih spremembah informacij iz 2. odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Če neposredno plačilo podizvajalcu ni obvezno v skladu s tem členom, mora naročnik od glavnega izvajalca zahtevati, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

***(člen se uporabi le v primeru, da bo izvajalec izvedel naročilo s podizvajalcem)***

23. člen

Izvajalec je dolžan na svoje stroške zavarovati vsa dela, material in opremo do njihove polne vrednosti do izročitve predmeta pogodbe naročniku, proti vsem rizikom in zavarovati vse vrste svoje odgovornosti za primere, ki bi nastali iz predmeta te pogodbe.

Naročnik je na podlagi zgoraj navedenega prost vsakršne odgovornosti do izročitve predmeta pogodbe. Morebitne odškodninske zahtevke pa bo naročnik posredoval v nadaljnje reševanje zavarovalnici, ki je razvidna iz zavarovalne police.

24. člen

Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora.

V kolikor to ne bo mogoče, je za reševanje sporov pristojno stvarno in krajevno pristojno sodišče.

Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

25. člen

Kakršne koli spremembe te pogodbe so možne le s sklenitvijo aneksa k tej pogodbi in le izjemoma, vedno pa ob soglasju obeh pogodbenih strank, skladno z določbami ZJN-3.

26. člen

Pogodba je sklenjena in prične veljati, ko jo podpišeta predstavnika obeh pogodbenih strank. Pogodba se uporablja od dneva podpisa obeh pogodbenih strank.

Pogodba je sestavljena v 3 enakih izvodih, od katerih prejme naročnik dva (2), izvajalec pa en (1) izvod te pogodbe.

\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_\_\_\_ Velenje, dne \_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| IZVAJALEC:  \_\_\_\_\_\_\_\_\_\_\_\_\_ |  | NAROČNIK:  MESTNA OBČINA VELENJE  Bojan Kontič, župan |

\_\_\_\_\_\_\_\_\_\_\_\_\_

*Priloga: Ponudba ponudnika št. \_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_*

*Opomba: Obdelava osebnih podatkov je skladno z določili člena 6 Splošne uredbe EU o varstvu podatkov (GDPR, 2016/679) potrebna zaradi izvedbe postopka oddaje javnega naročila skladno z veljavnim Zakonom o javnem naročanju.*